सचिव ने कहा कि मोबाइल आपरेटरों ने सेवाओं में सुधार के लिए 60,000 टावर लगाने की प्रतिबद्धता जताई है. दीपक ने यहां उद्योग की पहली समीक्षा बैठक के बाद संवाददाताओं से कहा, ‘‘सरकार का दूरसंचार क्षेत्र पर भरोसा है. सेवाओं की गुणवत्ता सुधरनी चाहिए और उद्योग का यह दायित्व है. उन्होंने 60,000 टावर लगाने की प्रतिबद्धता जताई है. एक टावर पर 20 लाख रुपये की लागत आती है. इस तरह वे 12,000 करोड़ रुपये का निवेश करेंगे. उद्योग अगले तीन माह में यह निवेश करेगा.’’